ওয়েব ডেস্ক: অপেক্ষার আর মাত্র একদিন। তারপরেই দেবীর বোধন। বাঙালির প্রাণের উত্সব। প্যান্ডেলে প্যান্ডেলে চলছে ফিনিশিং টাচ। চূড়ান্ত ব্যস্ততা উদ্যোক্তাদের। পুজোয় ঘোরা, খাওয়াদাওয়া, ঠাকুর দেখার প্ল্যানিং প্রায় শেষ। চতুর্থীর সকালেই বিভিন্ন মন্ডপে প্রতিমা দেখতে হাজির মানুষ। শহরের উত্তর থেকে দক্ষিণ, দুর্গোত্সবে মাতার অপেক্ষায় বাঙালি। এদিকে, চতুর্থীর সকালে, দিনের ব্যস্ত সময়েও যানজট শহরজুড়ে। দক্ষিণ কলকাতার বিভিন্ন জায়গায় গাড়ির লম্বা লাইন দেখা যায়। আজই আবার সরকারী চাকুরীজীবীদের পুজোর ছুটির আগে কাজের শেষদিন। ফলে সন্ধ্যায় ঠাকুর দেখার ভিড় শুরু হবে। ফলে যানজটের আশঙ্কা রয়েছে। শহর অবশ্য এসব নিয়ে ভাবছে না। কলকাতা এখন উত্‍সবের মুডে সুইচ অন।